**1. A feladat az ókori Róma történelmével kapcsolatos.**

**Válaszoljon a forráshoz kapcsolódó kérdésekre!**

„Caesar közeledett hozzájuk, majd kibékítette őket egymással. Meg volt ugyanis

győződve arról, hogy nélkülük sohasem juthatna befolyáshoz, ugyanakkor afelől

sem volt kétsége, hogyha amazok összefognának, nála erősebbek lennének. […]

Crassus […] szilárdan hitte, hogy Caesar magasra fog emelkedni, […] így […]

kötöttek hárman barátságot és azt esküvel is megpecsételték.” *(Cassius Dio)*

**a) Nevezze meg latin eredetű kifejezéssel a forrásban említett szövetséget!** (0,5 pont)

*A szövetség neve:* …………………………………………….

**b) Melyik évszázadban történt a fenti esemény?** (0,5 pont)

*Évszázad:* …………………………………………….

**c) Nevezze meg, ki volt a szövetség harmadik tagja!** (1 pont)

*Név:* ……………………………………………..

**d) Mi volt a forrásban leírtak idején Róma államformája?** (0,5 pont)

*Államforma:* …………………………………………….

**e) Hogyan vesztette életét Julius Caesar?** (0,5 pont)

……………………………………………….

Megoldás

**1) Az ókori Róma (Összesen 3 pont.)**

**a)** triumvirátus, I. triumvirátus (0,5 pont)

**b)** Kr.e. I. század *vagy* i. e. I. század (0,5 pont)

**c)** Pompeius *(Csak a helyesen írt név fogadható el.)* (1 pont)

**d)** köztársaság *vagy* respublica (0,5 pont)

**e)** meggyilkolták, megölték, leszúrták, merényletet követtek el ellene *(Minden hasonló*

*értelmű, helyes válasz elfogadható.)* (0,5 pont)